Gerard ter Borch

Gerard ter Borch (Zwolle, 1617ko abendua – Deventer, 1681eko abenduaren 8a) herbeherear pintore barrokoa izan zen.

 Bizitza eta lanak 
Pieter Molynen ikaslea izan zen. 1632-1634 bitartean Amsterdamen eta Haarlemen lan egin zuen. Ingalaterran (1635), Italian (1640) eta Alemanian (1646) ibili zen. 1648. urtean Madrila joan zen, eta Filipe IV.a erregeari erretratu bat egin zion. 1650. urtean Herbehereetara itzuli zen eta Deventeren hartu zuen bizilekua.

Erretratuak eta eszena militarrak, familia artekoak eta herrikoiak pintatu zituen batez ere. Haren obra nagusiak Mutila txakurrari arkakusoak hiltzen (1665 aldean, Alte Pinakothek, Munich), Münsterko bakea (1648, National Gallery, Londres), Helena Van der Schalke (1648 aldean, Rijksmuseum, Amsterdam), Aletta Pancras (1670, Rijksmuseum, Amsterdam), Musikako ikasgaia (1668 aldean, J. Paul Getty Museum, Kalifornia) eta Irakurketako ikasgaia (1653, Louvre, Paris) dira.

 Iruditegia 

 Erreferentziak 

Kategoria:Herbehereetako margolariak
Kategoria:Barrokoko margolariak